Tre hætteklædte mænd var på spil natten til onsdag. De tre begik indbrud mod en tankstation på Vestergade i Aabybro.

Kl. 02.17 natten til onsdag modtog Nordjyllands Politi opkald vedrørende indbruddet. Et vidne så tre hætteklædte mænd køre fra gerningsstedet i en sort Sedan-lignende bil. På nuværende tidspunkt har politiet ikke overblik over, hvor meget der er stjålet. Nordjyllands Politi vil meget gerne i kontakt med eventuelle vidner til indbruddet. Politiet kan kontaktes på telefon 1-1-4.